open-index/open-wikipedia-markdown huggingface dataset:
ტოკი პონა

**ტოკი პონა** — გამოგონილი ხელოვნური ენა (ფილოსოფიური არტლანგი), რომელიც ცნობილია თავისი მცირე ლექსიკით, სიმარტივითა და ათვისების სიადვილით. აზრებისა და კომუნიკაციის გასამარტივებლად. პირველი ენის ჩანახატი გამოქვეყნდა ონლაინ 2001 წელს, ხოლო სრული ფორმა გამოქვეყნდა წიგნში *ტოკი პონა: სიკეთის ენა* 2014 წელს  ლანგმა ასევე გამოუშვა დამატებითი ლექსიკონი, *Toki Pona Dictionary*, 2021 წლის ივლისს, საზოგადოების გამოყენებაზე დაყრდნობით.

ტოკი პონა არის იზოლირებული ენა მხოლოდ 14 ფონემით და მინიმალიზმის ძირითადი მახასიათებლით. ის ფოკუსირებულია მარტივ, თითქმის უნივერსალურ ცნებებზე, რათა მაქსიმალურად გაზარდოს გამოხატულება ძალიან ცოტა სიტყვის დახმარებით.ენა შექმნილია ამ ენების ელემენტების გაერთიანებით: ქართული, ინგლისური, ტოკ პისინი, ფინური, ჰოლანდიური, აკადური ფრანგული, ესპერანტო, სერბულ-ხორვატიული და ჩინური ელემენტებით In *Toki Pona: The Language of Good*, Lang წარმოგიდგენთ დაახლოებით 120 სიტყვას, ხოლო მოგვიანებით *ტოკი პონას ლექსიკონში* ჩამოთვლილია 137 „არსებითი“ სიტყვა და რამდენიმე ნაკლებად გამოყენებული სიტყვა. მისი სიტყვები ადვილად წარმოითქმის ენობრივ ფონზე, რაც საშუალებას აძლევს მას იყოს ერთგვარი ხიდი სხვადასხვა კულტურის ადამიანებისთვის. თუმცა, ის არ შექმნილა, როგორც საერთაშორისო დამხმარე ენა. ნაწილობრივ შთაგონებული ტაოისტური ფილოსოფიით, ენა შექმნილია იმისთვის, რომ დაეხმაროს მომხმარებლებს კონცენტრირება მოახდინონ ძირითად საკითხებზე და ხელი შეუწყონ პოზიტიურ აზროვნებას, საპირ-ვორფის ჰიპოთეზის შესაბამისად. მცირე ლექსიკის მიუხედავად, ენის მცოდნელებს შეუძლიათ გაგება და კომუნიკაცია, ძირითადად ეყრდნობიან კონტექსტს და სიტყვების კომბინაციებს უფრო კონკრეტული მნიშვნელობების გამოსახატავად.

შექმნის შემდეგ, 2000-იანი წლების დასაწყისში ჩამოყალიბდა მოლაპარაკეთა მცირე საზოგადოება. მიუხედავად იმისა, რომ აქტივობა ძირითადად ხდება ონლაინ ჩატის ოთახებში, სოციალურ მედიაში და სხვა ონლაინ ჯგუფებში, 2000-იან და 2010-იან წლებში მოეწყო რამდენიმე ორგანიზებული შეხვედრა.

## სქოლიო 
კატეგორია:ხელოვნური ენები
კატეგორია:2001 წლის სიახლეები
დემოდეკოზი

**დემოდეკოზი**, *დემოდიკოზი* — გარეული და შინაური ცხოველების, ასევე ადამიანის დაავადება, რომელსაც იწვევენ Demodex-ის გვარის ტკიპები (ოჯახი Demodicidae). გავრცელებულია ყველგან. ჭიისებრი ფორმის ტკიპები (სიგრძე 0,22–0,38 მმ, სიგანე 0,04 მმ) პარაზიტობენ თმის ფოლიკულებში, ქონისა და მეიბომის ჯირკვლებში, იკვებებიან ჯირკვლების ეპითელიუმით და კანის ქონით, ინტენსიურად მრავლდებიან და წარმოქმნიან კოლონიებს, რაც იწვევს კანის ფიზიოლოგიური ფუნქციების დარღვევას. შეუძლიათ ღვიძლში, თირკმელებში, ელენთაში, ლიმფურ კვანძებში შეღწევა, თუმცა იქ არ მრავლდებიან. განვითარების ცილკი 30–40 დღეა. გამომწვევი გადაეცემა კონტაქტის გზით.

## ცხოველებში 
ცხოველებში, ხშირად, დაავადებული დედებისგან გადაედებათ ახალშობილებს სიცოცხლის პირველივე დღეებში. დემოდეკოზი, ჩვეულებრივ, ვითარდება იმუნოდეფიციტიან ცხოველებში, განსაკუთრებით მწვავედ მიდინარეობს ძაღლებში, მსხვილ რქოსან საქონელსა და ღორებში. ძაღლების კანის დაზიანებული მონაკვეთები იფარება რუხი ქერქით ან/და ცისფერ-წითელი ფერის პუსტულებით; თმა ცვივა, ქავილი სუსტია ან არ აღენიშნებათ. მსხვილ რქოსან საქონელს დემოდეკოზის დროს კისერზე, ბეჭებზე, მკერდსა და ზურგზე უჩნდება 1–10 მმ დიამეტრის პუსტულები; ღორები წითლდებიან და ექერცლებათ კანი დინგზე, ლოყებსა და შუბლზე.]]
ადამიანებში დემოდეკოზით უპირატესად ქალები ავადდებიან (დაავადებულთა დაახლ. 90%). ძირითადი გამოვლინებებია: სახის კანის სიწითლე და აქერცვლა (ცხვირტუჩის ნაოჭებში, ლოყებზე, ცხვირზე, ნიკაპზე), პაპულებისა და პუსტულების გაჩენა. ზიანდება ასევე წამწამები, ყურის ნიჟარები, თავის თმიანი ნაწილი, კისერი, დვრილის მიდამოები. შესაძლებელია ბლეფაროკონიუქტივიტის (იხ. ბლეფარიტი და კონიუნქტივიტი), კერატიტისა და სხვა დაავადებების წარმოშობა, ასევე თმის ცვენა დაზიანებულ მონაკვეთებზე. დიაგნოზს ადგენენ პუსტულების შიგთავსის, ანაფხეკისა და დაზიანების კერებიდან აღებული ქერცლის ლაბორატორიული გამოკვლევით. მკურნალობენ იმუნომოდულირებადი საშუალებებით; ადგილობრივად — მალამოებით, ემულსიებით.

## სქოლიო 
კატეგორია:პარაზიტული დაავადებები
ოიოს-დე-მიგელ-მუნიოსი

**ოიოს-დე-მიგელ-მუნიოსი** () — მუნიციპალიტეტი ესპანეთში, შედის კასტილია და ლეონის ავტონომიური გაერთიანების ავილის პროვინციის ელ-ბარკო-დე-ავილა-პიედრახიტის კომარკის შემადგენლობაში.  ფართობი — 12 კმ². მოსახლეობა — 25 კაცი (2022 წ.).

## იხილეთ აგრეთვე
* ავილის მუნიციპალიტეტები

## რესურსები ინტერნეტში
* ოიოს-დე-მიგელ-მუნიოსის მუნიციპალიტეტის ოფიციალური საიტი

## სქოლიო
კატეგორია:ავილის მუნიციპალიტეტები
ალბერტ ლინჩი

**ალბერტ ლინჩი** (; დ. 1860, გლაისვაილერი, (რაინლანდ-პფალცის ტერიტორია) — გ. 1950, მონაკო) — პარიზელი მხატვარი, წარმოშობით პერუდან.

## ბიოგრაფია
ალბერტო ფერნანდო ლინჩი დაიბადა 1860 წლის 26 სექტემბერს გლაისვაილერში და მოინათლა იქ 1861 წლის 21 მარტს  მისი მამა, დიეგო ლინჩი, დაიბადა ჩაჩაპოიასში (პერუ), 1812 წლის ნოემბერში, ვაჭრების ოჯახში და გადავიდა პარიზში 1840-იანი წლების ბოლოს. მისი დედა იყო ადელ ბერტა ემა კეფლერი (დ. 1834 ან 1835), გერმანელი პეიზაჟისტის თომას კეფლერის ქალიშვილი, რომელიც მუშაობდა პარიზში 1850-იან წლებში. ისინი დაქორწინდნენ ნიუ-იორკში 1852 წლის 9 მაისს.

ოჯახი დაბრუნდა პარიზში, სადაც ალბერტ ლინჩი შემდგომში სწავლობდა ნატიფ ხელოვნებათა სკოლაში, მხატვრების ჟიულ ნოელის, გაბრიელ ფერიესა და ანრი ლემანის ხელმძღვანელობით. მან გამოფენები მოაწყო პარიზის სალონში 1890 და 1892 წლებში, და განაგრძო იქ რეგულარულად გამოფენა მინიმუმ 1934 წლამდე  1900 წლის უნივერსალურ ექსპოზიციაზე მან მიიღო ოქროს მედალი. 1901 წელს კი მიიღეს საპატიო ლეგიონში.

მისი საყვარელი საგანი ხატვაში მისი დროის ქალები იყვნენ. უპირატესობას ანიჭებდა პასტელს, გუაშსა და აკვარელს, თუმცა ხანდახან ზეთითაც მუშაობდა. მისმა ნამუშევრებმა შეინარჩუნა მშვენიერი ეპოქის სული. მან მოახდინა წიგნების ილუსტრირება: ალექსანდრე დიუმას (შვილი) „ქალი კამელიებით“, ონორე დე ბალზაკის „მამა გორიო“ და ანრი ბეკის „პარიზელი“.

ლინჩი 1930 წელს გადავიდა მონაკოში, სადაც გარდაიცვალა 1950 წელს.

ლინჩის დაბადებისა და გარდაცვალების თარიღებისა და ადგილების შესახებ ცნობებში გარკვეული შეუსაბამობაა. 1870-1871 წლების საფრანგეთ-პრუსიის ომის შემდეგ პარიზში ძლიერი ანტიგერმანული გავლენის გათვალისწინებით, ლინჩს, როგორც ჩანს, თავისი წარმომავლობის დამალვა მოუწია. ზოგადად გავრცელდა, რომ ის დაიბადა ქ. პერუში, ლიმაში ან ტრუხილოში.  1851 წლის დაბადების თარიღი და 1912 წლის გარდაცვალების თარიღი ასევე ხშირად იყო წარმოდგენილი. არცერთი ეს არ არის სწორი.

## გალერეა

ფაილი: Lynch_Albert_Portrait_Of_An_Elegant_Lady.jpg|ელეგანტური ქალის პორტრეტი
ფაილი: LadyoftheCamellias.jpg| დიუმას რომანის „ქალი კამელიებით“ ილუსტრაცია 
ფაილი: Lynch_Albert_-_Elégante.jpg | ელეგანტურობა
ფაილი: Lynch_Albert_The_Letter.jpg| წერილი
ფაილი: Albert_Lynch_-_Jeanne_d'Arc.png| ჟანა დ’არკი, 1901
ფაილი: Damaconturbantenegro_albert_lynch_1851-1912.jpg | ქალბატონი შავი ტურბანით
ფაილი: Lynch_Albert_A_Young_Beauty_With_Flowers_In_Her_Hair.jpg| ახალგაზრდა გოგონა თმაში ყვავილებით 
ფაილი: Lynch_Albert_At_The_Bullfight.jpg| ხარების ბრძოლის დროს
ფაილი: Portrait_d'une_femme_par_Albert_Lynch.jpg | ქალის პორტრეტი
ფაილი: AlbertLynch_The_JollyBoat_Large.jpg | მანონ ლესკო
ფაილი: An_afternoon_on_a_sailing_boat_hi.jpg | სადილის შემდეგ
ფაილი: Lynch_Albert_Fresh_From_The_Garden.jpg | ბაღიდან

## რესურსები ინტერნეტში
* 
* Works by or about Albert Lynch at Internet Archive

## სქოლიო
კატეგორია:დაბადებული 1860
კატეგორია:გარდაცვლილი 1950
კატეგორია:მხატვრები ანბანის მიხედვით
კატეგორია:მამაკაცი მხატვრები
სვანაძე

საკუთარი სახელი **სვანაძე** შეიძლება აღნიშნავდეს ერთ-ერთ შემდეგ პიროვნებათაგანს:

* ერემია სვანაძე — მსახიობი
* ზაურ სვანაძე — ფეხბურთელი
* ლევან სვანაძე — ისტორიკოსი, პოლიტიკოსი
* სოგრატ სვანაძე — სპორტსმენი (სამბო)

კატეგორია:ქართული გვარები
ხაკასეთის ავტონომიური ოლქი

**ხაკასეთის ავტონომიური ოლქი**, ***ხაკასეთის აო*** (; 20 ოქტომბერი, 1930 — 15 მაისი, 1992) — ადმინისტრაციულ-ტერიტორიული ერთეული რსფსრ-ის კრასნოიარსკის მხარეში. ფართობი 69.1 ათასი კმ². მოსახლეობა 568 ათასი კაცი (1989). ადმინისტრაციული ცენტრი — აბაკანი. ხაკასეთის ავტონომიურ ოლქში იყო 8 რაიონი, 5 ქალაქი და 17 დაბა.

## ისტორია
ხაკასიაში ოქტომბრის რევოლუციის შემდეგ, 1917 წლის ნოემბერში დამყარდა საბჭოთა ხელისუფლება. 1918-1920 წლების სამოქალქო ომის დროს დაპყრობილ იყო თეთრგვარდიელების მიერ. მიუხედავად ამისა ბრძოლა თეთრგვარდიელებსა და ბაების დაჯგუფებას შორის გაგრძელდა 1923 წლამდე. 1923 წლის დასასრულს შეიქმნა ხაკასეთის ეროვნული მაზრა, რომლის ცენტრი უსტ-აბაკანში იყო. 1925 წელს მაზრა ოკრუგად გარდაიქმნა. 1930 წლის 20 ოქტომბერს შეიქმნა ხაკასეთის ავტონომიური ოლქი. ცენტრი იქვე დარჩა და დაერქვა აბაკანი.

1990 წლის 15 დეკემბერს ხაკასიის ავტონომიური ოლქის კრასნოიარსკის მხარიდან გამოსვლა დამტკიცებულ იქნა რსფსრ-ის სახალხო დეპუტატთა მეორე ყრილობაზე, რომელიც თავის მხრივ ეყრდნობოდა რსფსრ-ის კონსტიტუციაში შესული ცვლილებებს — გამოსულიყვნენ ავტონომიური ოლქები იმ მხარეთა შემადგენლობიდან რომლებშიც იმყოფებოდნენ.

1991 წლის 3 ივლისს რსფსრ-ის უმაღლესმა საბჭომ დადგენილებით ხაკასეთის ავტონომიური ოლქი გარდაქმნა ხაკასეთის საბჭოთა სოციალისტურ რესპუბლიკად (რსფსრ-ის შემადგენლობაში).

1992 წლის 29 იანვარს ხაკასეთის სსრ-ის უმაღლესმა საბჭომ მიიღო კანონი რესპუბლიკისთვის „ხაკასეთის რესპუბლიკად“ სახელის შეცვლის თაობაზე. 1992 წლის 21 აპრილს რუსეთის ფედერაციის სახალხო დეპუტატთა ყრილობაზე მიღებულ იქნა გადაწყვეტილება შეეტანათ ცვლილებები რუსეთის კონსტიტუციაში. ცვლილება შევიდა ძალაში მისი გამოქვეყნების დღიდან 1992 წლის 16 მაისს.

## ჯილდოები და მედლები
ხაკასეთის ავტონომიური ოლქი დაჯილდოვებული იყო 1967 წლის 29 ივლისს ლენინის ორდენით, 1972 წლის 29 დეკემბერს — ხალხთა მეგობრობის ორდენით.

## ლიტერატურა
## რესურსები ინტერნეტში
*Хакасская автономная область

## სქოლიო
კუკური ხუნდაძე

**გიორგი (კუკური) სილოვანის ძე ხუნდაძე** (დ. 1888, ქუთაისი, — გ. 17 მარტი, 1938) — ქართველი ინჟინერი, სახელმწიფო მოხელე.

დაიბდა პედაგოგ სილოვან ხუნდაძის ოჯახში. დაამთავრა გეტენის პოლიტექნიკური ინსტიტუტი გერმანიაში (1912). სამშობლოში დაბრუნების შემდეგ სხვადასხვა თანამდებობაზე მუშაობდა. 1917 წლიდან იყო საქართველოს სოციალ-დემოკრატიული (მენშევიკური) პარტიის წევრი. 1918 წლის აპრილში, თურქეთის ჯარების მიერ ბათუმის ოკუპაციის შემდეგ, ხუნდაძე სათავეში ჩაუდგა შორაპნის მუშათა 84-კაციან მოხალისეთა რაზმს, რომელმაც მონაწილეობა მიიღო გენერალ გიორგი მაზნიაშვილის მეთაურობით ჩოლოქის ბრძოლაში. 1918-1921 წლებში ხუნდაძე იყო ბორჯომში სამთავრობო მამულების გამგე. საქართველოს იძულებითი გასაბჭოების (1921) შემდეგ მუშაობდა მანგანუმის მრეწველთა საბჭოში (1921-1923), ინგლისური კონცესია „დიუპრეში“ (1923-1926), შემდეგ — რიონისა და ხრამის სადგურების მშენებლობაზე (1926-1935). 1938 წლის მარტში დააპატიმრეს „კონტრრევოლუციური“ საქმიანობის ბრალდებით და დახვრიტეს. რეაბილიტირებულია სიკვდილის შემდეგ.

## რესურსები ინტერნეტში
* ხუნდაძე გიორგი სილოვანის ძე — სტალინური სიები საქართველოდან [ელექტრონული მონაცემთა ბაზა]. — 2013.
* 
* ლია ხუნდაძის კოლექცია  — ქართულ-გერმანულ არქივი. – საბჭოთა წარსულის კვლევის ლაბორატორია.

კატეგორია:დაბადებული 1888
კატეგორია:გარდაცვლილი 17 მარტი
კატეგორია:გარდაცვლილი 1938
კატეგორია:ქუთაისში დაბადებულები
კატეგორია:ქართველი ინჟინრები
კატეგორია:საბჭოთა კავშირის რეპრესიების მსხვერპლნი საქართველოში
იოდმჟავა

**იოდმჟავა** (HIO4)— არაორგანული მჟავა. წყალთან წარმოქმნის რამდენიმე ნაერთს, როლის ზოგადი ფორმულაა (HIO4)n·(H2O)m. ასეთ ნაერთებს განიხილავენ, როგორც რთულ მრავალფუძიან მჟავებს (H3IO5, H4I2O9, H5IO6). იოდის მარილები — პერიოდატები მდგრადი, ძლიერი მჟანგავი ნაერთებია. იშლებიან მხოლოდ 250-300 °C-ზე, ღებულობენ იოდატების ქლორით დაჟანგვისას ტუტე არეში. იყენებენ ტუტე რეაქტივებად.

## ლიტერატურა
კატეგორია:არაორგანული მჟავები
კატეგორია:პერიოდატები
აზერბაიჯანის მთები

[მინი|240x240პქ|[ბაზარდუზუ]]
**აზერბაიჯანის რესპუბლიკის** **მთები** დაკავშირებული ჩრდილოეთით დიდი კავკასიონის და დასავლეთით და სამხრეთ-დასავლეთით მცირე კავკასიონის სისტემასთან. ქვეყნის ტერიტორიის რელიეფი მეტად მრავალფეროვანი და რთულია. აზერბაიჯანის რესპუბლიკის ძირითადი ოროგრაფიული ერთეულებია დიდი კავკასიონის, მცირე კავკასიონის და თალიშის მთის სისტემები, სამურ-დივიჩინის დაბლობი და მტკვრის დაბლობი.

აზერბაიჯანის რესპუბლიკის ტერიტორიაზე შედის დიდი კავკასიონის მთათა სისტემის მხოლოდ სამხრეთ-აღმოსავლეთი ნაწილი.

დიდი კავკასიონის სამხრეთ-აღმოსავლეთ ნაწილში არის ორი მთა: ბაზარდუზუს მწვერვალი (4466 მეტრი), შაჰდაღის მწვერვალი (4243 მეტრი). სამხრეთ-დასავლეთით მთათა ქედები თანდათან მცირდება 1000-700 მეტრით.

მცირე კავკასიონი მოიცავს რესპუბლიკის სამხრეთ-დასავლეთ და დასავლეთ ნაწილებს, აქვს შედარებით დაბალი სიმაღლე და წარმოადგენს მთიან ტერიტორიას რთული აგებულებით. აქ მთავარი მთებია მუროვდაღი, შაჰდაღი. ყარაბაღის ზეგანი, რომელიც იწყება მუროვდაღის სამხრეთიდან მდინარე არაქსამდე, მდებარეობს მეოთხე პერიოდის ჩამქრალი ვულკანებისა და ლავების რკალისებრ კონუსებზე.

## დიდი კავკასიონის მთები 
[მინი|243x243პქ|[შაჰდაღი]]
მინი|მთა ალინჯა|245x245პქ
რესპუბლიკის უმაღლესი მთის მწვერვალია მწვერვალი ბაზარდუზუ, 4466 მეტრი სიმაღლით.

## მცირე კავკასიონის მთები 
## თალიშის მთები 
მინი|თალიშის მთები|247x247პქ
ადმინისტრაციულად, აზერბაიჯანის ტერიტორიაზე თალიშის მთები განლაგებულია აზერბაიჯანის ასტარის, ლენქორანის, ლერიქის, მასალის, იარდიმლისა და ჯალილაბადის რაიონებში, აგრეთვე ირანის ნამინის, ასტარას, ფუმანის, მასალის, კოლურის და მასულის შაჰრეტანებში.

თალიშის მთების ყველაზე მაღალი მთებია ქომურგოი 2493 მ და ყიზიურდუ 2433 მ.

## იხილეთ აგრეთვე 
* აზერბაიჯანის გეოგრაფია

## რესურსები ინტერნეტში 
* ГОРНЫЕ ВЕРШИНЫ

## სქოლიო 
 
კატეგორია:აზერბაიჯანის მთები
კატეგორია:აზერბაიჯანის გეოგრაფია
დიდი ჰელსინკი

**დიდი ჰელსინკი** (; ) ― ფინეთის უუსიმაის რეგიონის ერთ-ერთი ქვერეგიონი. მეტროპოლიური ტერიტორია ჰელსინკის ირგვლივ. მოიცავს უფრო მცირე ურბანულ ტერიტორიას, **დედაქალაქის რეგიონს** (*Pääkaupunkiseutu*, *Huvudstadsregionen*). 2022 წლის აღწერის მიხედვით, ქვერეგიონის მოსახლეობა 1 597 042 ადამიანს შეადგენს.

## მუნიციპალიტეტები
***ესპოო** (ესბო)
***ჰელსინკი** (ჰელსინგფროსი)
***ჰიუვინკიაია** (*ჰიუვინგე*)
***იიარვენპიაია** (*ტრიასკიანდა*)
***კაუნიაინენი** (გრანკულა)
***კერავა** (*კერვო*)
*კირკონუმი (კიურკსლიატი)
*მიანტსიალია
*ნურმიიარვი
*პორნაინენი (*ბორგნიასი*)
*სიპოო (სიბო)
*სიუნტიო (სიუნდეა)
*ტუუსულა (*ტუსბი*)
***ვანტაა** (ვანდა)
***კარკილა** (*ჰიოგფორსიrs*)
***ლოჰია** (ლოიო)
*ვიჰტი (*ვიქტისი*)

## იხილეთ აგრეთვე
*ფინეთის ქვერეგიონები

## რესურსები ინტერნეტში
*ThisisFinland: Helsinki: A veritable mini-metropolis
*HSL, Helsinki Regional Transport Authority 

კატეგორია:ფინეთის ქვერეგიონები
კატეგორია:უუსიმაის გეოგრაფია
ლოვიისის ქვერეგიონი

**ლოვიისის ქვერეგიონი** () ― ფინეთის უუსიმაის რეგიონის ერთ-ერთი ქვერეგიონი 2009 წლიდან. 2021 წლის აღწერის მიხედვით, ქვერეგიონის მოსახლეობა 	17 223 ადამიანს შეადგენს.

## მუნიციპალიტეტები
## პოლიტიკა
2018 წლის ფინეთის საპრეზიდენტო არჩევნების შედეგები:
*საული ნიინისტე — 66.8%
*პეკა ჰაავისტო — 10.3%
*ლაურა ჰუჰტასაარი — 5.4%
*ნილს ტორვალდსი — 5.4%
*პაავო ვიაიურიუნენი — 4.8%
*ტუულა ჰაატაინენი — 3.5%
*მერია კიულიონენი — 1.9%
*მატი ვანჰანენი — 1.9%

## იხილეთ აგრეთვე
*ფინეთის ქვერეგიონები

## სქოლიო
კატეგორია:ფინეთის ქვერეგიონები
კატეგორია:უუსიმაის გეოგრაფია
უუსიმაის მუნიციპალიტეტები

უუსიმაის () რეგიონი 4 ქვერეგიონს მოიცავს, რომლებიც 26 მუნიციპალიტეტად იყოფა.

## დიდი ჰელსინკი
***ესპოო** (ესბო)
***ჰელსინკი** (ჰელსინგფროსი)
***ჰიუვინკიაია** (*ჰიუვინგე*)
***იიარვენპიაია** (*ტრიასკიანდა*)
***კაუნიაინენი** (გრანკულა)
***კერავა** (*კერვო*)
*კირკონუმი (კიურკსლიატი)
*მიანტსიალია
*ნურმიიარვი
*პორნაინენი (*ბორგნიასი*)
*სიპოო (სიბო)
*სიუნტიო (სიუნდეა)
*ტუუსულა (*ტუსბი*)
***ვანტაა** (ვანდა)
***კარკილა** (*ჰიოგფორსიrs*)
***ლოჰია** (ლოიო)
*ვიჰტი (*ვიქტისი*)

## რასებორგის ქვერეგიონი
## ლოვიისის ქვერეგიონი
## პორვოოს ქვერეგიონი
## იხილეთ აგრრეთვე
*სამხრეთი ფინეთი
*სამხრეთ ფინეთის რეგიონები

კატეგორია:უუსიმაის მუნიციპალიტეტები
ალანდის კუნძულების მუნიციპალიტეტები

ალანდის კუნძულების რეგიონი 3 ქვერეგიონს მოიცავს, რომლებიც 16 მუნიციპალიტეტად იყოფა.

## არქიპელაგი
## ლანდსბიგდი (ალანდი)
## მარიეჰამნის ქვერეგიონი
## იხილეთ აგრეთვე
*ალანდის კუნძულების პოლიტიკა
*ალანდის კუნძულების მთავრობა
*ალანდის კუნძულების პარლამენტი

## რესურსები ინტერნეტში
* The official ÅSUB website

კატეგორია:ალანდის კუნძულების მუნიციპალიტეტები
გრამოფონებისა და ფონოგრაფების მუზეუმი

**გრამოფონებისა და ფონოგრაფების მუზეუმი** () — კერძო მუზეუმი სანქტ-პეტერბურგში. დაარსდა 1997 წლის 14 აპრილს ცირკის მსახიობის, კლოუნისა და მწვრთნელის, ვლადიმერ დერიაბკინის მიერ.

რუსეთის ქალაქებში და მის ფარგლებს გარეთ მოგზაურობისას, მუზეუმის შემქმნელმა შეაგროვა ცნობილი რუსული და უცხოური ბრენდების ფონოგრაფების, გრამოფონების და პატეფონების ფართო კოლექცია, როგორიცაა ბურჰარდი, რებიკოვი,  ციმერმანი. ამჟამად კოლექცია მოიცავს სამასზე მეტ უნიკალურ ექსპონატს, რომელიც დაკავშირებულია XIX საუკუნის მეორე ნახევრის — XX საუკუნის დასაწყისის ხმის ჩაწერის და მასთან დაკავშირებული საყოფაცხოვრებო ნივთების განვითარებასთან. ექსპონატების უმეტესობა რესტავრირებულია და მუშა მდგომარეობაშია. 

გარდა ამისა, მუზეუმში წარმოდგენილია არღანი და მუსიკალური ზარდახშები. მუზეუმის ცალკე დარბაზში განთავსებულია სამოვრების მცირე კოლექცია.

## რესურსები ინტერნეტში
* მუზეუმის გვერდი Museum.ru-ზე
* მუზეუმის ფოტოები

კატეგორია:სანქტ-პეტერბურგის მუზეუმები
კატეგორია:მუზეუმები ანბანის მიხედვით
ქაჯაია

საკუთარი სახელი **ქაჯაია** შეიძლება აღნიშნავდეს ერთ-ერთ შემდეგ პიროვნებათაგანს:

* ბაჩო ქაჯაია — მსახიობი
* გივი ქაჯაია — საბჭოთა სახელმწიფო და პარტიული მოხელე
* გოჩა ქაჯაია — პოლიტიკოსი, სახელმწიფო მოხელე
* ევგენი ქაჯაია — ფეხბურთელი
* ვარლამ ქაჯაია — პედაგოგი, რედაქტორი
* იაკობ ქაჯაია — სპორტსმენი (ბერძნულ-რომაული ჭიდაობა)
* მერაბ ქაჯაია — პოლიტიკოსი, სახელმწიფო მოხელე
* ნინო ქაჯაია — მთარგმნელი
* ნინო ქაჯაია — ჟურნალისტი
* ოთარ ქაჯაია — ენათმეცნიერი, ლექსიკოგრაფი
* სერგო ქაჯაია — სამართალმცოდნე

კატეგორია:ქართული გვარები
კატეგორია:მრავალმნიშვნელოვანი გვერდები გვარის შემცველი სიებით
ქელბაქიანი

საკუთარი სახელი **ქელბაქიანი** შეიძლება აღნიშნავდეს ერთ-ერთს ჩამოთვლილთაგან:

* გენო ქელბაქიანი — მწერალი, დრამატურგი
* ვარლამ ქელბაქიანი — მათემატიკოსი, პედაგოგი
* ილარიონ ქელბაქიანი — სამხედრო პირი 

კატეგორია:ქართული გვარები
კვიტაიშვილი

საკუთარი სახელი **კვიტაიშვილი** შეიძლება აღნიშნავდეს ერთ-ერთს ჩამოთვლილთაგან:

* აკაკი კვიტაიშვილი — სამხედრო პირი, პოლიტიკური ემიგრანტი
* ემზარ კვიტაიშვილი — პოეტი, მწერალი, ესეისტი
* გიორგი კვიტაიშვილი — ექიმი, ინფექციონისტი
* მერაბ კვიტაიშვილი — ექიმი, რადიოლოგი

კატეგორია:ქართული გვარები
The Suffering

***The Suffering*** (ქართ. „ტანჯვა“) — 2004 წლის მოქმედებითი და საშინელებათა ჟანრის კომპიუტერული თამაში შუტერის ელემენტებით, შექმნილი Surreal Software-ის მიერ PlayStation 2-ისა და Xbox-ის სათამაშო კონსოლებისთვის, ასევე Windows-ის პერსონალური კომპიუტერებისთვის; GameCube-ის კონსოლის ვერსიის შექმნა გაუქმდა პროექტის გამოშვებამდე. თამაშის კონსოლის ვერსიები გამოუშვა Midway Games-მა; კომპიუტერული ვერსია გამოქვეყნდა Encore Software-ისა და Zoo Digital Publishing-ის მიერ.

თამაშში მონსტრებისა და დონეების დიზაინის შექმნით სტუდია Stan Winston იყო დაკავებული, რომელმაც მანამდე ისეთი ცნობილი ფილმების გრაფიკა შექმნა, როგორებიცაა „ტერმინატორი“, „უცხო“ და „მტაცებელი“.

## სიუჟეტი 
მთავარ გმირს, სახელად თორქს ბრალად ედება თავისი ოჯახის - ცოლის და ორი შვილის მკვლელობა, თუმცა მას საერთოდ არ ახსოვს, როდის ჩაიდინა დანაშაული და ჩაიდინა კი საერთოდ. თორქი ებოტის ციხეში ხვდება, რომელიც შტატ მერილენდში მდებარეობს. ციხე თავისი ბნელი და სისხლიანი ისტორიით არის ცნობილი.

თამაშში მოქმედება თორქის ციხეში მოხვედრისთანავე იწყება. როგორც კი მთავარი გმირი თავის კამერაში შედის, პატიმრები მასზე საუბარს იწყებენ და მცირე დროის შემდეგ მიწისძვრა ხდება, ხოლო სხვა პატიმრებს კი უცნობი არსებები კლავენ.

კამერიდან გათავისუფლების შემდეგ, თორქი გზაში ნგრევასა და ხოცვა-ჟლეტას ხედავს, რომელიც უცნობმა არსებებმა მოაწყვეს, მაგრამ ეს არაფერია იმასთან შედარებით, რაც მას წინ ელოდება.

კატეგორია:ვიდეო თამაშები ალტერნატიული დასასრულით
კატეგორია:ერთმოთამაშიანი ვიდეო თამაშები
კატეგორია:მესამე პერსონაჟის სროლები
კატეგორია:ვიდეო თამაშები შემუშავებული ამერიკის შეერთებულ შტატებში
კატეგორია:Windows-ის თამაშები
კატეგორია:Xbox-ის თამაშები
კატეგორია:PlayStation 2-ის თამაშები
კატეგორია:2004 წლის ვიდეო თამაშები
ქვარიანი

საკუთარი სახელი **ქვარიანი** შეიძლება აღნიშნავდეს ერთ-ერთს ჩამოთვლილთაგან:

* დათუნა ქვარიანი — პოეტი
* ზაქარია (ქვარიანი) — აფხაზეთის კათოლიკოს-პატრიარქი
* კოლა ქვარიანი — მოჭიდავე, მსახიობი
* სიმონ ქვარიანი — ისტორიკოსი, მწერალი

კატეგორია:ქართული გვარები
ბულერბიელი ბავშვები

**ბულერბიელი ბავშვები** *()*— შვედი მწერლის, ასტრიდ ლინდგრენის, წიგნი, რომელშიც მოთხრობილია პატარა სოფელ ბიულერბიუელში მცხოვრები ბავშვების ყოველდღიურობა.

## სიუჟეტი
შვედეთის პატარა სოფელ ბულერბიში სულ სამი სახლი დგას: ერთში 7 წლის ლიზა ცხოვრობს თავის უფროს ძმებთან, ლასესა და ბოსესთან ერთად, მეორე სახლში ორი გოგონა – ბრიტა და ანა, მესამეში კი – ბიჭუნა ულე. ეს ბავშვები მეგობრები არიან – სულ ერთად თამაშობენ, სკოლაში დადიან, მშობლებს ეხმარებიან. ბავშვები თავად იგონებენ უამრავ მხიარულ თამაშსა და გასართობს და ამ თავგადასავლების მთავარი პერსონაჟებიც თავადვე არიან.

## ქართული გამოცემა
წიგნი ქართულ ენაზე ჯენეტ ბაჯელიძემ თარგმნა.

## იხილეთ აგრეთვე
*ბულერბის სინდრომი
## სქოლიო
კატეგორია:ასტრიდ ლინდგრენის ნაწარმოებები
კატეგორია:1947 წლის წიგნები
ქორთუა

საკუთარი სახელი **ქორთუა** შეიძლება აღნიშნავდეს ერთ-ერთს ჩამოთვლილთაგან:

* ივანე ქორთუა — აფხაზი მუსიკოსი
* ნიკოლოზ ქორთუა — ქართველი ისტორიკოსი

კატეგორია:ქართული გვარები
ლევან მესხორაძე

**ლევან მესხორაძე** (დ. 21 ნოემბერი, 1983, ქუთაისი
) ― ქართველი იურისტი, ევროპის საბჭოს პროგრამის ხელმძღვანელი, ევროპის უნივერსიტეტის პროფესორი.

## ბიოგრაფია
2006 წელს წარჩინებით დაამთავრა ივანე ჯავახიშვილის სახელობის თბილისის სახელმწიფო უნივერსიტეტის იურიდიული ფაკულტეტი. 2007 წელს რიგის უმაღლესი იურიდიული სკოლის (რიგა, ლატვია) საერთაშორისო საჯარო სამართლისა და ევროპული სამართლის მაგისტრის წოდება მიენიჭა. ასევე, წარმატებით დაასრულა ჯორჯ მეისონის უნივერსიტეტის (ვაშინგტონი, აშშ) აღმასრულებელი მენეჯმენტის კურსები.

მუშაობს საერთაშორისო სამართლის, ადამიანის უფლებების დაცვისა და სისხლის მართლმსაჯულების სფეროში. 2008-2016 წლებში იყო საქართველოს იუსტიციის სამინისტროს ადამიანის უფლებათა საერთაშორისო სასამართლოებში სახელმწიფო წარმომადგენლობის დეპარტამენტის უფროსი, საქართველოს წარმომადგენელი სტრასბურგის სასამართლოსა და სხვა საერთაშორისო სასამართლოებში. 2009 წელს საქართველოს მთავრობამ ევროპის საბჭოს ადამიანის უფლებათა მმართველი კომიტეტის ექსპერტად დანიშნა.). 2016-2021 წლებში იყო ევროპის საბჭოსა და სხვა საერთაშორისო ორგანიზაციების საერთაშორისო კონსულტანტი.

2021 წელს „საქართველოსთვის ისტორიული შედეგის მიღწევაში განსაკუთრებული პირადი წვლილის, თავდაუზოგავი შრომისა და უმაღლესო პროფესიონალიზმისთვის“ საქართველოს პრეზიდენტმა ღირსების ორდენით დააჯილდოვა.

## გამოქვეყნებული ნაშრომები
*Meskhoradze, L. (September 2022). Impact of COVID-19 on Human Rights. *Law and World*. Volume 8; Issue 3; Pages 106-123. ISSN: 2587-5043.
*მესხორაძე, ლ. (ივნისი, 2016). *6 თვის ხანდაზმულობის წესის ზოგიერთი ასპექტი ადამიანის უფლებათა ევროპული სასამართლოს უახლესი პრეცედენტული სამართლის მიხედვით*. საქართველოს ადვოკატთა ასოციაცია. თბილისი.
*მესხორაძე, ლ. (მაისი, 2016). *საპროცესო შეთანხმება და სამართლიანი განხილვის უფლება: ეროვნული სამართალი და სტრასბურგის სასამართლოს პრაქტიკა*. ამერიკის იურისტთა ასოციაცია (ABA ROL Initiative)*. თბილისი.
*მესხორაძე, ლ. (2015). *ადამიანის უფლებათა ევროპული სასამართლოს გადაწყვეტილებათა აღსრულების პროცედურები და სხვა მნიშვნელოვანი ასპექტები*. ამერიკის იურისტთა ასოციაცია (ABA ROL Initiative). თბილისი.
*მესხორაძე, ლ. (ივნისი, 2012). *სამართლებრივი წერა, შუამდგომლობები და სამართალწარმოება ადამიანის უფლებათა ევროპული სასამართლოს წინაშე*. ამერიკის იურისტთა ასოციაცია (ABA ROL Initiative). თბილისი.
*მესხორაძე, ლ. (2009). *პილოტური გადაწყვეტილებების პროცედურის მნიშვნელობა ადამიანის უფლებათა ევროპული სასამართლოს ინსტიტუციური რეფორმის ჭრილში* კრებულში *ადამიანის უფლებათა დაცვის თანამედროვე გამოწვევები''. თბილისი: GTZ. გვ. 168-177. 978-9941-9063-8-1

## რესურსები ინტერნეტში
*ლევან მესხორაძე at LinkedIn

## სქოლიო
კატეგორია:დაბადებული 21 ნოემბერი
კატეგორია:დაბადებული 1983
კატეგორია:ქართველი იურისტები
კატეგორია:თბილისის სახელმწიფო უნივერსიტეტის კურსდამთავრებულები
კატეგორია:ქუთაისში დაბადებულები
კატეგორია:ცოცხალი ადამიანები
სიმონ ყიფშიძე

**სიმონ ნიკიფორეს ძე ყიფშიძე** (დ. 1887, ჭიათურის მუნიციპალიტეტი — გ. 1953) — ქართველი ნევროპათოლოგი, ექიმი, მედიცინის მეცნიერებათა დოქტორი (1924), პროფესორი (1927), მეცნიერების დამსახურებული მოღვაწე (1944).

1912 წელს დაამთავრა ნოვოროსიის (ოდესის) უნივერსიტეტის სამკურნალო ფაკულტეტი. სტუდენტობის პერიოდში ეწეოდა კვლევით მუშაობას. მან ვ. მ. ბეხტერევის ნაშრომების მიხედვით შეადგინა თავის ტვინის გამტარი გზების სქემატური მოდელი.

1912-1919 წლებში მუშაობდა ოდესის ნერვულ დაავადებათა კლინიკაში პროფესორ ნ. მ. პოპოვთან. 1919 წლის სექტემბერში იგი დაბრუნდა საქართველოში და 1920 წლის მაისამდე თბილისის სახელმწიფო უნივერსიტეტის ფიზიოლოგიის ლაბორატორიის ასისტენტი იყო ივანე ბერიტაშვილთან ერთად. 1919 წელს აირჩიეს თბილისის რკინიგზის საავადმყოფოს ნერვულ დაავადებათა განყოფილების გამგედ, სადაც დაჰყო 1923 წლამდე. 

1920 წელს ყიფშიძე აირჩიეს თბილისის სახელმწიფო უნივერსიტეტის სამკურნალო ფაკულტეტის ნერვულ დაავადებათა კათედრის ასისტენტად, შემდგომ კი — უფროს ასისტენტად (1925 წლამდე) იაკობ ანფიმოვთან.

1924 წელს დაიცვა დისერტაცია თემაზე „მასალები პატარა ტვინის პათოლოგიისათვის“ და მიიღო მედიცინის მეცნიერებათა დოქტორის სამეცნიერო ხარისხი. დისერტაცია ეხებოდა ნათხემის პათოლოგიას. მასში აღწერილი იყო მტევნის წვრილი კუნთების დისტონია, რასაც შემდგომში „ყიფშიძის სიმპტომი“ ეწოდა. 1925 წელს მიენიჭა დოცენტის სამეცნიერო წოდება, 1927 წელს — პროფესორის წოდება, ხოლო 1944 წელს მეცნიერების დამსახურებული მოღვაწის საპატიო წოდება.

1941-1945 წლებში იყო ამიერკავკასიის სამხარეო ოლქის მთავარი ნევროპათოლოგი.

სიმონმა სათანადოდ აღჭურვა ნერვულ დაავადებათა კლინიკა, ფართოდ გაშალა სამეცნიერო-კვლევითი, პედაგოგიური და სამკურნალო მუშაობა, აღზარდა ნევროპათოლოგთა კადრები, შეადგინა და პირველად გამოსცა ქართულ ენაზე ნერვულ დაავადებათა სახელმძღვანელო. 1947 წელს რუსულ ენაზე დაიბეჭდა მისი ლექცები ნერვულ დაავადებებზე. არის 47 სამეცნიერო ნაშრომის ავტორი. ეს ნაშრომები მოიცავს კლინიკური ნევროპათოლოგიის მრავალ ასპექტს. იგი შეისწავლიდა ნათხემის პათოლოგიას; ნერვული სისტემის ინფექციებს, პერიფერიული ნერვული სისტემის დაავადებებს; ნერვულ-კუნთოვანი აპარატის ელექტროფიზიოლოგიას, ნევროზებს და სხვ.

## ბიბლიოგრაფია
* ნერვული სნეულებანი: მოკლე სახელმძღვანელო სტუდენტებისათვის, თბ., ცოდნა, 1961

## ლიტერატურა
* თბილისი: ენციკლოპედია, თბ., 2002, გვ. 913
* *მინდაძე ა.*, ნერვული დაავადებანი, თბ., განათლება, 1984, გვ. 25

## რესურსები ინტერნეტში
## სქოლიო
კატეგორია:დაბადებული 1887
კატეგორია:გარდაცვლილი 1953
კატეგორია:ქართველი ნევროპათოლოგები
დიდი ხინგანი

**დიდი ხინგანი** ( ) — მთათა სისტემა ჩრდილო-აღმოსავლეთ ჩინეთსა და აღმოსავლეთ მონღოლეთში. ჩრდილოეთიდან სამხრეთისაკენ გადაჭიმულია დაახლოებით 1200 კმ-ზე, სიგანე 400 კმ-მდე. მოქცეულია აღმოსავლეთით მანჯურიის ვაკესა და დასავლეთით მონღოლეთის პლატოს შორის. სამხრეთიდან შემოსაზღვრულია მდინარე შარა-მურენის ხეობით, ხოლო ჩრდილოეთით მდინარე ამურით. უფრო განიერია ქედის ჩრდილოეთი ნაწილი.

გაბატონებული სიმაღლეები 800–1200 მ, მაქსიმალური სიმაღლე 2035 მ (მთა ხუანგანშანი). ჩრდილოეთ ნაწილში ფართო ბრტყელფსკერიანი ხეობებით დანაწევრებული მრავალრიცხოვანი ტოტებია. დამახასიათებელია ციცაბო კალთები და ბრტყელი მწვერვალები, სამხრეთ ნაწილში ცალკეული ჯაჭვები და ჭიუხებია. განვითარებულია წყალგამყოფთა მოსწორებული რელიეფი. აგებულია უმთავრესად გრანიტებით, ლიპარიტებითა და ანდეზიტებით. ჩრდილოეთ ნაწილში განვითარებულია მრავალწლოვანი მზრალობა და მასთან დაკავშირებული ჭაობიანობა. 

მნიშვნელოვანი კლიმატგამყოფია. მასზე გადის პირობითი საზღვარი არიდულ ცენტრალურ აზიასა და მუსონურ აღმოსავლეთ აზიას შორის. ატმოსფერული ნალექების რაოდენობა წელიწადში 500 მმ-ზე მეტია. დასავლეთიდან, ცენტრალური აზიიდან მუდმივი ძლიერი ქარი ქრის.

## სქოლიო
კატეგორია:ჩინეთის ქედები
კატეგორია:მონღოლეთის ქედები
ბიძინა რაჭველიშვილი

**ბიძინა რაჭველიშვილი** (დ. 1 მარტი, 1936, თბილისი — გ. 30 მარტი, 2018, იქვე) ქართველი მსახიობი, რეჟისორი, სცენარისტი.

## ბიოგრაფია
ბიძინა რაჭველიშვილი დაიბადა 1936 წლის 1 მარტს თბილისში. 1963–1969 წლებში სწავლობდა თბილისის სახელმწიფო უნივერსიტეტის ისტორიის ფაკულტეტზე, პარალელურად – მეორად ხელოვნების ფაკულტეტზე და მუშაობდა ელექტროგამშვებ ქარხანაში, პლასტმასის ქარხანაში და საქართველოს კურორტოლოგიის ინსტიტუტში. 1969 წელს მუშაობა დაიწყო საქართველოს ტელევიზიაში, ტელეფილმების რეჟისორის ასისტენტად. 1970 წლიდან სწავლა გააგრძელა მოსკოვის სცენარისტებისა და რეჟისორების უმაღლეს საკავშირო კურსების სარეჟისორო ფაკულტეტზე (გიორგი დანელიას სახელოსნო). მუშაობდა „მოსფილმში“. 1972 წლიდან მოღვაწეობს კინოსტუდია „ქართულ ფილმში“.

## ფილმოგრაფია
### გადაღებულია ფილმებში
* 1976 — ბაკულას ღორები
* 1984 — აქედანა და შენამდე
* 1986 — ლომა

### დამდგმელი რეჟისორია ფილმების
* 1973 — ლახტი
* 1974 — კაცები
* 1976 — ბაკულას ღორები
* 1982 — ლომა, დავიწყებული მეგობარი
* 1986 — ლომა

### სცენარის ავტორია ფილმების
* 1973 — ლახტი
* 1976 — ბაკულას ღორები
* 1982 — ლომა, დავიწყებული მეგობარი
* 1986 — ლომა

## რესურსები ინტერნეტში
* 
* ეროვნული ფილმოგრაფია — ბიძინა რაჭველიშვილი
* 

## სქოლიო
კატეგორია:დაბადებული 1 მარტი
კატეგორია:დაბადებული 1936
კატეგორია:გარდაცვლილი 30 მარტი
კატეგორია:გარდაცვლილი 2018
კატეგორია:ქართველი მსახიობები
კატეგორია:ქართველი რეჟისორები
კატეგორია:ქართველი სცენარისტები
აზერბაიჯანის პრემიერ–მინისტრი

[მინი|263x263პქ|აზერბაიჯანის მოქმედი პრემიერ-მინისტრი [ალი ასადოვი]]
აზერბაიჯანის რესპუბლიკის მთავრობის მეთაურია **აზერბაიჯანის პრემიერ-მინისტრი**. მას პრეზიდენტი წარადგენს მილი მეჯლისს. ხდება კანდიდატურის განხილვა. განხილვის შემდეგ, პარლამენტის თანხმობით, პრემიერ-მინისტრს ნიშნავს პრეზიდენტი. თუ ასეთი თანხმობა სამჯერ არ იქნა მიცემული, პრეზიდენტს შეუძლია დანიშნოს პრემიერ-მინისტრი პარლამენტის თანხმობის გარეშე. აზერბაიჯანის რესპუბლიკის მინისტრთა კაბინეტი პრემიერ-მინისტრის ხელმძღვანელობით ექვემდებარება პრეზიდენტს და ანგარიშვალდებულია მის წინაშე.

## აზერბაიჯანის დემოკრატიული რესპუბლიკა (1918-1920) 
## აზერბაიჯანის სსრ, როგორც ზსფსრ-ის ნაწილი (1921-1936) 
## აზერბაიჯანის სსრ (1936-1991) სსრკ-ს შემადგენლობაში 
## დამოუკიდებლობის პერიოდი (1991-დღემდე) 
## რესურსები ინტერნეტში 
* Президент Азербайджана назначил Али Асадова премьер-министром
* Новруз Мамедов назначен премьер-министром Азербайджана - Распоряжение
* Расизаде Артур Таир оглы

## სქოლიო 
კატეგორია:აზერბაიჯანის პოლიტიკა
კატეგორია:აზერბაიჯანის პრემიერ-მინისტრები
რიგის უმაღლესი იურიდიული სკოლა

**რიგის უმაღლესი იურიდიული სკოლა** () ― ავტონომიური იურიდიული სკოლა რიგაში, ლატვიაში. სკოლაში ფუნქციონირებს საბაკალავრო, სამაგისტრო და სადოქტორო პროგრამები. დაარსდა 1998 წელს, ლატვიისა და შვედეთის მთავრობებსა და სოროსის ფონდს შორის დადებული საერთაშორისო შეთანხმების საფუძველზე.

## ისტორია
რიგის უმაღლესი იურიდიული სკოლა, როგორც კერძო იურიდიული სკოლა, 1998 წელს დაარსდა ლატვიისა და შვედეთის მთავრობებსა და სოროსის ფონდს შორის დადებული შეთანხმების საფუძველზე. ბალტიის ქვეყნების ევროპის კავშირში მიღებამდე სკოლაში ბალტიისპირელი იუსიტები იღებდნენ განათლებას, 2004 წლის შემდეგ კი სკოლაში სწავლის უფლება სტუდენტებს მთელი მსოფლიოდან აქვთ. 2005 წელს რიგის უმაღლესი სამართლის სკოლა ლატვიის უნივერსიტეტის () ავტონომიური ინსტიტუტი გახდა. ლატვიისა და შვედეთის მთავრობების შეთანხმების საფუძველზე ამ ქვეყნების წილი (76%) ლატვიის უნივერსიტეტს გადაეცა. 24% სოროსის ფონდმა შეინარჩუნა.

## რესურსები ინტერნეტში
*Official Website (ინგლისური, ლატვიური)
*Online Catalogue of the Library  (ინგლისური, ლატვიური, რუსული)

## სქოლიო
კატეგორია:ლატვიის უნივერსიტეტი
სილინგ-ცო

**სილინგ-ცო** () — გაუდინარი მარილიანი ტბა ჩინეთში. მდებარეობს ტიბეტის მთიანეთში, ზღვის დონიდან 4530 მ სიმაღლეზე. ზედაპირის ფართობი 1640 კმ², მაქსიმალური სიღრმე დაახლოებით 30 მ. ისტორიულად ტბის ფართობი გაცილებით დიდი იყო.

## სქოლიო
კატეგორია:ჩინეთის ტბები
კატეგორია:ტბები ანბანის მიხედვით
რევაზ ჯანაშია

**რევაზ ჯანაშია** (დ. 2 ოქტომბერი, 1943, ქალაქი ჩხოროწყუ — გ. 9 ნოემბერი, 2021) — ქართველი არქიტექტორი და მათემატიკოსი.

1966 წელს დაამთავრა თბილისის სახელმწიფო უნივერსიტეტის მათემატიკის ფაკულტეტი; 1973 წელს თბილისის სახელმწიფო სამხატვრო აკადემიის არქიტექტურის ფაკულტეტი.

1970-1976 წლებში მუშაობდა სსრკ პროფკავშირების ცენტრალური საბჭოს საპროექტო ინსტიტუტ „კურორტპროექტის“ საქართველოს ფილიალში; 1976-1985 წლებში საქართველოს ადგილობრივი მნიშვნელობის კურორტების სამმართველოს საპროექტო ორგანიზაციაში; 1985-1991 წლებში საეკლესიო ხუროთმოძღვრების ცენტრში; 1991 წლიდან არის საქართველოს საპატრიარქოს საეკლესიო ხუროთმოძღვრებისა და ხელოვნების საბჭოს წევრი; მისი ავტორობით აშენებული ობიექტებია: 500-ადგილიანი სანატორიუმები წყალტუბოსა (მ. ჩხენკელთან ერთად) და გუდაუთაში „ბომბორი“ (მ. ჩხენკელთან და კ. სარაჯიშვილთან ერთად), მძლეოსნობის სპორტული მანეჟი თბილისში (წერეთლის გამზირზე, მ. ჩხენკელთან და მ. ლიპარტელიანთან ერთად), წმ. აბო თბილელისა და ათთა ბერთა მონასტერი თბილისში, მეტეხის ხიდთან, წმ. ორმოც სებასტიელ მოწამეთა მონასტერი აბანოთუბანში. წმ. გიორგის ეკლესია თბილისის N31 ქარხანასთან, წმ. ცამეტ ასურელ მამათა ეკლესია დიდ დიღომში, წმ. ცხრა ყრმა კოლაელთა ეკლესია ვაზისუბანში, წმ. მეფე ვახტანგ გორგასლის ეკლესია ვარკეთილში, წმ. მეფე დავით აღმაშენებლის ეკლესია სამტრედიაში, წმ. იოანე ნათლისმცემლის საკათედრო ტაძრები ზესტაფონსა და სენაკში, წმ. მეფე დავით აღმაშენებლის საკათედრო ტაძარი ჩხოროწყუში, წმ. ანდრია პირველწოდებულის საკათედრო ტაძარი ხულოში, ღვთისმშობლის მიძინების ტაძრები აბაშაში, საკათედრო ტაძრები ბანძასა და დედოფლისწყაროში, წმ. ნინოს ტაძარი ზესტაფონში, წმ. ქართველ ათონელ მამათა ტაძარი მახათას მთაზე (ო. ნაფეტვარიძესთან ერთად), ღვთისმშობლის მირქმის მონასტერი ხობში, ამაღლების ტაძარი თბილისში, ამაღლების ქუჩაზე; წმ. სპირიდონ ტრიმიფუნტელისა და წმ. ნიკოლოზის ტაძრები კრწანისში, წმ. გიორგის ტაძარი ავჭალის ყოფილ კოლონიაში, ღვთისმშობლის ხარების ტაძარი შატილში; 1991-1998 წლებში მუშაობდა წმ. სამების საკათედრო ტაძრის პროექტზე.

## ლიტერატურა
* საქართველოს არქიტექტორთა და მშენებელთა ენციკლოპედია, თბ., 2017, გვ. 737-738

## რესურსები ინტერნეტში
* 

კატეგორია:დაბადებული 2 ოქტომბერი
კატეგორია:დაბადებული 1943
კატეგორია:გარდაცვლილი 9 ნოემბერი
კატეგორია:გარდაცვლილი 2021
კატეგორია:ქართველი არქიტექტორები
კატეგორია:ქართველი მათემატიკოსები
კატეგორია:თბილისის სახელმწიფო უნივერსიტეტის კურსდამთავრებულები
კატეგორია:თბილისის სახელმწიფო სამხატვრო აკადემიის კურსდამთავრებულები
ინარი (ფინეთი)

**ინარი** (; ) — მუნიციპალიტეტი ჩრდილოეთ ლაპლანდიის ქვერეგიონში, ფინეთში. 2022 წლის აღწერის მიხედვით, მუნიციპალიტეტის მოსახლეობა 7 036 ადამიანს შეადგენს. მუნიციპალიტეტის ფართობი 17 333.65 კმ²-ია და პირველ ადგილზეა ფინეთში. ინარის 4 ოფიციალური ენა აქვს, რაც რეკორდული მაჩვენებელია ფინეთის მუნიციპალიტეტებს შორის. სოფელ ინარში მდებარე მუზეუმი „სიიდა“ საამების კულტურის ცენტრია და ხშირად „საამების კულტურის დედაქალაქად“ მოიხსენიებენ.

## კლიმატი
## რესურსები ინტერნეტში
*
*Municipality of Inari – official website

## სქოლიო
კატეგორია:ლაპლანდიის  მუნიციპალიტეტები (ფინეთი)
ქუმსიაშვილი

საკუთარი სახელი **ქუმსიაშვილი** შეიძლება აღნიშნავდეს ერთ-ერთს ჩამოთვლილთაგან:

* თეონა ქუმსიაშვილი — მომღერალი
* ნიკოლოზ ქუმსიაშვილი — მომღერალი, პოლიტიკოსი

კატეგორია:ქართული გვარები
ჯორჯ მეისონის უნივერსიტეტი

**ჯორჯ მეისონის უნივერსიტეტი** () ― საჯარო კვლევითი უნივერსიტეტი ფერფაქსის ოლქში, ვირჯინიაში. თავდაპირველად უნივერსიტეტი 1949 წელს დაარსდა, როგორც ვირჯინიის უნივერსიტეტის ჩრდილოეთ ვირჯინიის რეგიონული ფილიალი. 1959 წელს სახელი ეწოდა აშშ-ის ერთ-ერთი დამფუძნებელი მამის, ჯორჯ მეისონის პატივსაცემად. 1972 წელს დამოუკიდებელი უნივერსიტეტის სტატუსი მიიღო. იგი ვირჯინიის თანამეგობრობის უდიდესი საჯარო უნივერსიტეტია.  მეისონის უნივერსიტეტს 4 კამპუსი აქვს ვირჯინიაში და 1 კამპუსი - ინჩხონში, სამხრეთ კორეაში. მთავარი კამპუსი ფერფაქსში მდებარეობს.

## რესურსები ინტერნეტში
* 

## სქოლიო
კატეგორია:ჯორჯ მეისონის უნივერსიტეტი
კატეგორია:უნივერსიტეტები ანბანის მიხედვით
სოდანკიულია

**სოდანკიულია** () — მუნიციპალიტეტი ჩრდილოეთ ლაპლანდიის] ქვერეგიონში, ფინეთში. 2023 წლის აღწერის მიხედვით, მუნიციპალიტეტის მოსახლეობა 8 133 ადამიანს შეადგენს. ფართობი 12,415.50 კმ²-ია. მოსახლეობის სიმჭიდროვე 0.7 ადამიანია 1 კმ²-ზე. მუნიციპალიტეტის ცენტრში მდინარე კიტინენი მიედინება. მეზობელი მუნიციპალიტეტებია: ინარი, კემიიარვი, კიტილია, პელკოსენიემი, როვანიემი და სავუკოსკი. მუნიციპალიტეტს 2 ოფიციალური ენა აქვს: ფინური და ჩრდილოული საამური.

## კლიმატი
## რესურსები ინტერნეტში
* Municipality of Sodankylä – Official website
* Midnight Sun Film Festival
* Tankavaara, goldvillage
* Gold goldmuseum
* Koilliskaira Visitor Centre
* Urho Kekkonen National Park
* The Sodankylä Geophysical Observatory

## სქოლიო
კატეგორია:ლაპლანდიის  მუნიციპალიტეტები (ფინეთი)
უტსიოკი

**უტსიოკი** () — მუნიციპალიტეტი ჩრდილოეთ ლაპლანდიის] ქვერეგიონში, ფინეთში. 2023 წლის აღწერის მიხედვით, მუნიციპალიტეტის მოსახლეობა 1 190 ადამიანს შეადგენს. მუნიციპალიტეტის ფართობი 5 372 კმ²-ია (2018). მოსახლეობის სიმჭიდროვე 0.23 ადამიანია 1 კმ²-ზე. იგი ფინეთის ყველაზე ჩრდილოეთით მდებარე მუნიციპალიტეტია. ესაზღვრება ნორვეგიასა და ინარის მუნიციპალიტეტს. მუნიციპალიტეტს ორი ოფიციალური ენა აქვს: ფინური და ჩრდილოეთ საამური ენა. ნორვეგიასთან საზღვარი მდინარე ტენოს გასდევს, რომელიც არქტიკის ოკეანეში ჩაედინება. 

## კლიმატი
## რესურსები ინტერნეტში
*Municipality of Utsjoki
*Hotel Luossajohka Utsjoki 

## სქოლიო
კატეგორია:ლაპლანდიის  მუნიციპალიტეტები (ფინეთი)
ახალთა

**ახალთა** () — დასახლება ისტორიული ტაოს რეგიონში. სახელწოდება სუფთა ქართულია და მომდინარეობს სიტყვიდან „ახალი“. თურქულში შევიდა როგორც Ahalta. მოგვიანებით იგი გახდა ქალაქ იუსუფელის უბანი ევრენის სახელით.

## ისტორია
ახალთა მდებარეობს ტაოში, რეგიონში, რომელიც შუა საუკუნეების საქართველოს კუთვნილება იყო. ოსმალეთის იმპერიამ  აღნიშნული ტერიტორია XVI საუკუნის შუა ხანებში დაიკავეს. ამ პერიოდიდან შემორჩენილია ჭალის ეკლესია და ჰამზეთის ეკლესია, რომლებიც ახალთის ქართული ეკლესიებია.

ახალთა XIX საუკუნის II ნახევარში ტრაპიზონის გუბერნიის ლაზისტანის სანჯაყის ლივანეს რაიონის ერთ-ერთი სოფელი იყო. იგი მოხსენიებულია სოფელ ოღდემთან ერთად 1876 წლის ტრაპიზონის გუბერნიის წიგნში. ამ ჩანაწერის მიხედვით, ამ ორი დასახლების მოსახლეობა 10 კომლის და 27 კაცისგან შედგებოდა. ოსმალეთის ადმინისტრაცია იმ დროს მხოლოდ მამრობითი სქესის მოსახლეობას აღნუსხავდა. თუკი იმდენივე ქალს დავამატებთ რამდენი კაციც სახლობდა, გამოდის, რომ სოფლების ოღდემისა და ახალთის მოსახლეობა დაახლოებით 54 კაცისგან შედგება. იმავდროულად, ამ ორ დასახლებაში დაფიქსირდა 30 დასაბეგრი ხარი, 40 ძროხა და 3 ცხენი.

როდესაც ქალაქი ლივანე ოსმალეთის იმპერიამ 1877-1878 წლების რუსეთ-ოსმალეთის ომის შემდეგ დადებული ბერლინის ხელშეკრულების შესაბამისად დაუთმო რუსეთის იმპერიას, ახალთა ისევ შეუერთდა სოფელ ქისქიმს. 1828 წელს სოფელი ახალთა მიეკუთვნებოდა იუსუფელს სახელწოდებთ ოქდემ-ახალთა. 1940 წლის საყოველთაო აღწერისას ახალთა დარეგისტრირებული იყო, როგორც ცალკეული სოფელი ჭოროხის პროვინციის იუსუფელის რაიონში და აქ სახლობდა 546 ადამიანი. 1950 წლის 11 თებერვალს სოფელ ოღდემიდან ადმინისტრაციული ცენტრის გადატანის შედეგად ახალთა იუსუფელის რაიონის ადმინისტრაციული ცენტრი გახდა და იუსუფელის რაიონის ადმინისტრაციულ ცენტრს ამ დროს ეწოდა „იუსუფელი“. ახალთას ეწოდა „ევრენი“ და გახდა ქალაქ იუსუფელის უბანი.

ახალთა (იუსუფელის უბანი „ევრენი“) ქალაქ იუსუფელთან ერთად 2023 წელს იუსუფელის კაშხლის მშენებლობის შემდეგ წყლით დაიფარა.

## სქოლიო
კატეგორია:ტაო-კლარჯეთი
რანუა

**რანუა** () — მუნიციპალიტეტი როვანიემის ქვერეგიონში, ფინეთში. 2023 წლის აღწერის მიხედვით, მუნიციპალიტეტის მოსახლეობა 3 641 ადამიანს შეადგენს. მუნიციპალიტეტის ფართობი 3 694.57 კმ²-ია. მოსახლეობის სიმჭიდროვე 1.05 ადამიანია 1 კმ²-ზე. მუნიციპალიტეტის ოფიციალური ენაა ფინური ენა. მეზობელი მუნიციპალიტეტებია: იი, სიმო, ტერვოლა, როვანიემი, პოსიო და პუდასიიარვი. რანუაში 569 ტბა მდებარეობს. მათგან უდიდესია: რანუანიიარვი და სიმოიიარვი.

## რესურსები ინტერნეტში
*
*Municipality of Ranua – Official website

## სქოლიო
კატეგორია:ლაპლანდიის  მუნიციპალიტეტები (ფინეთი)
პელო

**პელო** (; წარსულში ცნობილი, როგორც **ტურტოლა**) — მუნიციპალიტეტი ტორნის ხეობის ქვერეგიონში, ფინეთში. 2023 წლის აღწერის მიხედვით, მუნიციპალიტეტის მოსახლეობა 3 269 ადამიანს შეადგენს. მუნიციპალიტეტის ფართობი 1 864.66 კმ²-ია. მოსახლეობის სიმჭიდროვე 1.88 ადამიანია 1 კმ²-ზე. მუნიციპალიტეტის ოფიციალური ენა ფინური ენაა.

## რესურსები ინტერნეტში
*Municipality of Pello – Official website
*Tourism of Pello – Official websit

## სქოლიო
კატეგორია:ლაპლანდიის  მუნიციპალიტეტები (ფინეთი)
როვანიემი

**როვანიემი** () — მუნიციპალიტეტი როვანიემის ქვერეგიონში, ფინეთში. 2023 წლის აღწერის მიხედვით, მუნიციპალიტეტის მოსახლეობა 64 547 ადამიანს შეადგენს. მუნიციპალიტეტის ფართობი 8 016.75 კმ²-ია. მოსახლეობის სიმჭიდროვე 8.51 ადამიანია 1 კმ²-ზე. ქალაქის ცენტრი არქტიკული წრიდან 6 კმ-ით სამხრეთით მდებარეობს, ოუნასვაარისა და კორკალოვაარის ბორცვებს შორის, მდინარე კემიიოკისა და მისი შენაკადის, ოუნასიოკის შესართავთან. იგი მეორე უდიდესი ქალაქია ჩრდილოეთ ფინეთში, ოულუს შემდეგ. როვანიემი ფინეთის ერთ-ერთი ყველაზე მნიშვნელოვანი ტურისტული ქალაქია.

## კლიმატი
## რესურსები ინტერნეტში
*City of Rovaniemi – official website (in English)
*Visit Rovaniemi (in English)
*Rovaniemi - Santa's Hometown & Capital of Lapland – Visit Finnish Lapland (in English)
*Satellite view of Rovaniemi
*Lunch restaurants and weekly lunch menu in Rovaniemi

## სქოლიო
კატეგორია:ლაპლანდიის მუნიციპალიტეტები (ფინეთი)
იულიტორნიო

**იულიტორნიო** () — მუნიციპალიტეტი ტორნიოს ხეობის ქვერეგიონში, ფინეთში. 2023 წლის აღწერის მიხედვით, მუნიციპალიტეტის მოსახლეობა 3 784 ადამიანს შეადგენს. მუნიციპალიტეტის ფართობი 2 212.47 კმ²-ია. მოსახლეობის სიმჭიდროვე 1.87 ადამიანია 1 კმ²-ზე. 

## რესურსები ინტერნეტში
*Municipality of Ylitornio – Official website
*Ylitornio Matkailu – Tourist site

## სქოლიო
კატეგორია:ლაპლანდიის  მუნიციპალიტეტები (ფინეთი)
ყუბან-შავი ზღვის საბჭოთა რესპუბლიკა

**ყუბან-შავი ზღვის საბჭოთა რესპუბლიკა** (;  30 მაისი — 6 ივლისი, 1918) — საბჭოთა რესპუბლიკა რსფსრ-ში. იგი შეიქმნა ყუბანისა და შავი ზღვის საბჭოთა რესპუბლიკების გაერთიანების შედეგად.

რესპუბლიკის შექმნის დროისთვის ჩრდილოეთ კავკასიასა და დონში საბჭოთა ძალაუფლება კონსოლიდირებული იყო: ჩამოყალიბდა დონის, სტავროპოლისა და თერგის საბჭოთა რესპუბლიკები. მარტში, ტუაფსეში, შავი ზღვის გუბერნატორის საბჭოთა კავშირის კონგრესზე, გამოცხადდა შავი ზღვის პროვინცია, ხოლო აპრილში, ყუბანის რეგიონის საბჭოების კონგრესზე ეკატერინოდარში (ახლანდელი კრასნოდარი), ყუბანის საბჭოთა რესპუბლიკა, რომელიც გახდა რსფსრ ნაწილი. ამის შემდეგ, ყუბანისა და შავი ზღვის საბჭოების მე-3 რიგგარეშე ყრილობამ ფრონტის დელეგატების მონაწილეობით (ეკატერინოდარი, 1918 წლის 27-30 მაისი), რომელიც გაიმართა რუსეთის სამხრეთის საგანგებო კომისრის გ. კ. ორჯონიკიძის ხელმძღვანელობით, გადაწყვიტა ყუბანისა და შავი ზღვის რესპუბლიკების გაერთიანება რსფსრ-ის ერთ რესპუბლიკაში, აირჩია მისი ცენტრალური აღმასრულებელი კომიტეტი (27 ბოლშევიკი და 17 "მემარცხენე" სოციალრევოლუციონერი), რომელმაც ჩამოაყალიბა ყუბანი-შავი ზღვის საბჭოთა რესპუბლიკის სახალხო კომისართა საბჭო. (თავმჯდომარე ია. ვ. პოლუიანი).

მეჩეტინსკაია-კაგალნიკის რეგიონიდან ყუბანისკენ (დაიწყო 1918 წლის 23 ივნისს) გენერალ ა.ი. დენიკინის მოხალისეთა არმიის შეტევის პირობებში შეიკრიბა ჩრდილოეთ კავკასიის საბჭოთა კავშირის I კონგრესი (1918 წლის 5-7 ივლისი). ეკატერინოდარში გადაწყდა გ. კ ორჯონიკიძის მოხსენებით ყუბან-შავი ზღვის, თერგისა და სტავროპოლის საბჭოთა რესპუბლიკების გაერთიანება რსფსრ-ის შემადგენლობაში ჩრდილოეთ კავკასიის საბჭოთა რესპუბლიკაში, დედაქალაქით ქალაქ ეკატერინოდარში.

## ლიტერატურა
*Шнайдер В. Г. Советское нациестроительство на Северном Кавказе (1917 — конец 1950-х гг.): закономерности и противоречия. — М.-Берлин: DirectMedia, 2015. — 417 с. — ISBN 978-5-4475-4040-1.

## რესურსები ინტერნეტში
*КУБАНО-ЧЕРНОМОРСКАЯ СОВЕТСКАЯ РЕСПУБЛИКА

კატეგორია:ადრეული საბჭოთა რესპუბლიკები
ღულაძე

საკუთარი სახელი **ღულაძე** შეიძლება აღნიშნავდეს ერთ-ერთს ჩამოთვლილთაგან:

* ანდრია ღულაძე — პედაგოგი, ჟურნალისტი
* იაკობ ღულაძე — პედაგოგი

კატეგორია:ქართული გვარები
ყარაშვილი

საკუთარი სახელი **ყარაშვილი** შეიძლება აღნიშნავდეს ერთ-ერთს ჩამოთვლილთაგან:

* ანდრია ყარაშვილი — კომპოზიტორი, პედაგოგი
* ივანე ყარაშვილი — ექიმი

კატეგორია:ქართული გვარები
კატეგორია:მრავალმნიშვნელოვანი გვერდები გვარის შემცველი სიებით
ყენია

საკუთარი სახელი **ყენია** შეიძლება აღნიშნავდეს ერთ-ერთს ჩამოთვლილთაგან:

* ლევან ყენია — ფეხბურთელი
* რუსუდან ყენია — ხელოვნებათმცოდნე, რესტავრატორი

კატეგორია:ქართული გვარები
ყიასაშვილი

საკუთარი სახელი **ყიასაშვილი** შეიძლება აღნიშნავდეს ერთ-ერთს ჩამოთვლილთაგან:

* ნიკო ყიასაშვილი — ხელოვნებათმცოდნე, ფილოლოგი
* შალვა ყიასაშვილი — ინჟინერი, კალათბურთელი

კატეგორია:ქართული გვარები
ყორღანაშვილი

საკუთარი სახელი **ყორღანაშვილი** შეიძლება აღნიშნავდეს ერთ-ერთს ჩამოთვლილთაგან:

* იოსებ ყორღანაშვილი — ერეკლე II-ის კარისკაცი
* კახაბერ ყორღანაშვილი — ქართლელი აზნაური

## იხილეთ აგრეთვე
* ყორღანოვი

კატეგორია:ქართული გვარები
ყორღანოვი

საკუთარი სახელი **ყორღანოვი** შეიძლება აღნიშნავდეს ერთ-ერთს ჩამოთვლილთაგან:

* ადამ ყორღანოვი — რუსეთის არმიის კავალერიის გენერალი
* გაბრიელ ყორღანოვი — რუსეთის არმიის გენერალ-მაიორი
* გენარი ყორღანოვი — კომპოზიტორი, პიანისტი
* გრიგოლ ყორღანოვი — რუსეთის არმიის გენერალ-მაიორი
* გრიგოლ ყორღანოვი — ბოლშევიკი რევოლუციონერი, ბაქოს კომისარი
* ვასილ ყორღანოვი — მუსიკოსი, მუსიკათმცოდნე
* იოსებ ყორღანოვი — რუსეთის არმიის გენერალ-მაიორი
* ნინა ყორღანოვა — ოპერის მომღერალი
* სოლომონ ყორღანოვი — რუსეთის არმიის გენერალ-მაიორი

## იხილეთ აგრეთვე
* ყორღანაშვილი
შაბურიშვილი

საკუთარი სახელი **შაბურიშვილი** შეიძლება აღნიშნავდეს ერთ-ერთს ჩამოთვლილთაგან:

* გრიგოლ შაბურიშვილი — ექიმი, პოეტი
* თამაზ შაბურიშვილი — ექიმი
* თეიმურაზ შაბურიშვილი — ინჟინერი

კატეგორია:ქართული გვარები
შარაძენიძე

საკუთარი სახელი **შარაძენიძე** შეიძლება აღნიშნავდეს ერთ-ერთ შემდეგ პიროვნებათაგანს:

* თინათინ შარაძენიძე — ენათმეცნიერი, პედაგოგი
* სოლომონ შარაძენიძე — ინჟინერი-მეტალურგი

კატეგორია:ქართული გვარები
Remember Me

***Remember Me*** (ქართ. "***გახსოვდე***") არის მესამე პირის მოქმედებითი ვიდეო თამაში, რომელშიც მოვლენები 2084 წლის პარიზში ვითარდება. თამაშის მთავარი გმირი გოგონა სახელად ნილინია, რომელიც მოგონებებზე ნადირობს. ნილინი ათლეტურობითა, საბრძოლო ხელოვნების ცოდნით და სპეციალური უნარით - ადამიანების მეხსიერების მოდიფიკაციით გამოირჩევა. ერთხელ მეხსიერებას ნილინსაც უშლიან და ის გადაწყვეტს, რომ ყველაფერი გაიხსენოს და გაარკვიოს, თუ როგორ შეიძლება სამყაროს შეცვლა.

Remember Me Gamescom 2011-ზე დააანონსდა სახელწოდებით *ADRIFT*, ხოლო Gamescom 2012-ზე კი ის *Remember Me*-ს სახელით წარადგინეს.

## სიუჟეტი 
ახალი პარიზი, 2084 წელი. მოგონებები აღარ წარმოადგენენ ადამიანების პირად საკუთრებას, შესაძლებელია მათი გაციფრულება და ყიდვა ან გაყიდვა. სოციალური ქსელების განვითარებასთან ერთად ცნებები "პირადი ცხოვრება" და "პირადი საქმე" წარსულის გადმონაშთებად იქცნენ. ადამიანები კომფორტის სანაცვლოდ, რომელსაც მათ ტექნოლოგიები სთავაზობენ, მოგონებებს ნებაყოფლობით გასცემენ. ამგვარად "მეხსიერების ეკონომიკის" განვითარებამ ყველაზე მოხერხებული და ჭკვიანი ადამიანები უსასრულო ძალაუფლების მქონე პიროვნებებად აქცია.

Remember Me-ს მთავარი გმირი - ნილინი მოგონებებზე მონადირეა, რომელსაც სხვა ადამიანების აზრებში შეჭრა, მათი გატაცება და შეცვლაც კი შეუძლია, თუმცა ნილინს აკავებენ და მას თავად უშლიან მოგონებებს. ნილინი ტერორისტული მოძრაობის დახმარებით, რომლის წევრი თვითონაცაა და ყველაფრის გახსენების მოტივით ციხიდან გარბის. თავისი წარსულის და აწმყოს ძებნისას ნილინი აღმოაჩენს, რომ მასზე ის ადამიანები ნადირობენ, რომლებმაც თანამედროვე საზოგადოებრივი წესრიგი ჩამოაყალიბეს, რომელშიც ყველამ ყველას შესახებ ყველაფერი იცის. ნილინს გადაწყვეტილი აქვს, რომ რადაც არ უნდა დაუჯდეს, თავისი მოგონებები აღიდგინოს.

## გაგრძელება 
2015 წლის 10 მარტს, სტუდია Dontnod-მა გამოაცხადა, რომ თამაშის გაგრძელებას გამოუშვებდა. Dontnod-ის კრეატიულმა დირექტორმა - ჟან-მაქსიმ მორისმა გამოაცხადა, რომ Remember Me 2-ის სცენარი უკვე მზად არის.
კატეგორია:ანტიუტოპიური ვიდეო თამაშები
კატეგორია:ერთმოთამაშიანი ვიდეო თამაშები
კატეგორია:Xbox 360-ის თამაშები
კატეგორია:PlayStation 3-ის თამაშები
კატეგორია:Windows-ის თამაშები
კატეგორია:მოქმედებითი-სათავგადასავლო თამაშები
კატეგორია:სტელსი ვიდეო თამაშები
კატეგორია:Unreal Engine-ის თამაშები
კატეგორია:2013 წლის ვიდეო თამაშები
კატეგორია:Dontnod Entertainment-ის მიერ შექმნილი ვიდეოთამაშები
კატეგორია:საფრანგეთში შექმნილი ვიდეო თამაშები
კატეგორია:კიბერპანკის ჟანრის თამაშები
ჩაჩიკაშვილი

საკუთარი სახელი **ჩაჩიკაშვილი** შეიძლება აღნიშნავდეს ერთ-ერთ შემდეგ პიროვნებათაგანს:

* ალექსანდრე ჩაჩიკაშვილი (ჩაჩიკოვი) — სამხედრო პირი, პოეტი, მთარგმნელი
* ნიკოლოზ ჩაჩიკაშვილი — კალიგრაფი, მწერალი

კატეგორია:ქართული გვარები
შატბერაშვილი

საკუთარი სახელი **შატბერაშვილი** შეიძლება აღნიშნავდეს ერთ-ერთ შემდეგ პიროვნებათაგანს:

* გიორგი შატბერაშვილი — პოეტი, დრამატურგი
* იოსებ შატბერაშვილი — პოლიტიკოსი
* ოლეგ შატბერაშვილი — ფიზიკოსი, სპორტსმენი (ხელბურთი)
* ფილიპე შატბერაშვილი — კახეთის 1812 წლის აჯანყების მონაწილე

კატეგორია:ქართული გვარები
გუბადლი

**გუბადლი** () — ქალაქი აზერბაიჯანში, გუბადლის რაიონის ადმინისტრაციული ცენტრი. მდებარეობს ქალაქ ლაჩინის სამხრეთით, მდინარე ვოროტანის (ბაზარჩაი) ნაპირებზე, ფოთლოვან ტყეებს შორის.

## ეკონომიკა
2022 წლის 19 ოქტომბერს წარმოადგინეს ქალაქის გენერალური გეგმა, რომლის მიხედვით, 2042 წლამდე იგეგმება ქალაქის ფართობის 505 ჰექტარამდე გაზრდა. ასევე, დაგეგმილია ბერგიუშადჩაის და ზაბუხჩაის წყალსაცავების აშენება.

### ეროვნული შემადგენლობა
## გამოჩენილი ადამიანები
* ჩინგიზ ილდირიმი — აზერბაიჯანის სსრ სამხედრო და საზღვაო საქმეთა სახალხო კომისარი (1920),    
* ვასილ ალიევი — აზერბაიჯანის ეროვნული გმირი,
* ნიამადინ პაშაევი — მსოფლიოსა და ევროპის ჩემპიონი ტაეკვონდოში,
* ჰეიდარ მამადალიევი — მსოფლიო ჩემპიონი ჭიდაობაში, 2004 წლის ოლიმპიური თამაშების ვერცხლის მედალოსანი,
* შუქურ ჰამიდოვი — აზერბაიჯანის ეროვნული გმირი,
* ალიარ ალიევი — აზერბაიჯანის ეროვნული გმირი,
* მაის ბარხუდაროვი — აზერბაიჯანელი ოფიცერი, აზერბაიჯანის შეიარაღებული ძალების გენერალ-მაიორი.

## სქოლიო
კატეგორია:აზერბაიჯანის ქალაქები
ენონტეკიიო

**ენონტეკიიო** () — მუნიციპალიტეტი მთიანი ლაპლანდიის ქვერეგიონში, ფინეთში. 2023 წლის აღწერის მიხედვით, მუნიციპალიტეტის მოსახლეობა 1806 ადამიანს შეადგენს. მუნიციპალიტეტის ფართობი 8 391.35 კმ²-ია. მოსახლეობის სიმჭიდროვე 0.23 ადამიანია 1 კმ²-ზე. ენონტეკიიო ფინეთის ყველაზე ჩრდილო-დასავლეთით მდებარე მუნიციპალიტეტია. მდებარეობს შვედეთისა და ნორვეგიის საზღვართან. მუნიციპალიტეტის ტერიტორიაზე ზღვის დონიდან 1324 მეტრის სიმაღლეზე მდებარეობს ფინეთის უმაღლესი მწვერვალი ჰალტი. ენონტეკიიოს ადმინისტრაციული ცენტრია სოფელი ჰეტა. მოსახლეობის მეხუთედს საამები შეადგენენ. მთავარი დარგებია ტურიზმი და ჩრდილოეთის ირმების მოშენება. 

## რესურსები ინტერნეტში
*Municipality of Enontekiö – Official website
*Tourism portal of the municipality

## სქოლიო
კატეგორია:ლაპლანდიის  მუნიციპალიტეტები (ფინეთი)